b"\n_START_ARTICLE_\nR\xc3\xb2tula (tr\xc3\xadpode)\n_START_PARAGRAPH_\nLa r\xc3\xb2tula \xc3\xa9s la part superior del tr\xc3\xadpode que permet moure la c\xc3\xa0mera a voluntat. En els tr\xc3\xadpodes senzills hi ve incorporada i no es pot canviar, per\xc3\xb2 en els m\xc3\xa9s complets ve sempre per separat i es pot triar entre diversos tipus. Quan s'adquireix una r\xc3\xb2tula \xc3\xa9s molt important tenir en compte el pes que pot soportar. No \xc3\xa9s el mateix una c\xc3\xa0mera compacta de butxaca que una reflex amb un teleobjectiu._NEWLINE_Les r\xc3\xb2tules fotogr\xc3\xa0fiques primen, sobretot, l'estabilitat un cop fixades. Poden ser de bola o tradicionals. Ambdues permeten qualsevol tipus de moviment. Les de bola s\xc3\xb3n m\xc3\xa9s r\xc3\xa0pides de posicionar, i solen ser preferides per a fer fotografies de tipus art\xc3\xadstic. Les tradicionals s\xc3\xb3n m\xc3\xa9s tedioses de posicionar per\xc3\xb2 permeten ajustar cadascun dels eixos per separat, de manera que solen ser les preferides per treballs t\xc3\xa8cnics: arquitectura, paisatge, ..._NEWLINE_Les r\xc3\xb2tules per a v\xc3\xaddeo i cinema destaquen, sobretot, per la seva flu\xc3\xafdesa. Cal poder fer moviments de c\xc3\xa0mera absolutament suaus i sense salts ni vibracions. Solen estar fetes per a suportar molt m\xc3\xa9s pes que les de fotografia perqu\xc3\xa8 aquests tipus de c\xc3\xa0mera poden pesar molt."